FI Euroopan unionin virallinen lehti C 157/16

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (ns. Permis du pays de Bray ja Permis du pays de Bray-Sud) koskevista hakemuksista)

(ETA:n kannalta merkityksellinen teksti)

2010/C 157/09

POROS SAS, jonka päätoimipaikka sijaitsee osoitteessa 145 rue Michel Carré, BP 73, 95100 Argenteuil Cedex, FRANCE, on hakenut 21. huhtikuuta ja 19. elokuuta 2009 viideksi (5) vuodeksi kahta yksinomaista lupaa nestemäisten tai kaasumaisten hiilivetyjen etsintään (Permis du pays de Bray ja Permis du pays de Bray-Sud).

Lupahakemukset koskevat alueita, joiden rajat kulkevat seuraavassa taulukossa maantieteellisesti määriteltyjen pisteiden kautta, kun nollapituuspiiri on Pariisin pituuspiiri:

”Permis du pays de Bray”, noin 587 km2 Oisen ja Seine-Maritimen departementeissa Kulmapiste Leveyspiiri pohjoista leveyttä Pituuspiiri läntistä pituutta A 55,10 0,70 B 55,10 0,30 C 54,80 0,30 D 54,80 0,40 E 54,90 0,40 F 54,90 0,70





”Permis du pays de Bray-Sud”, noin 261 km2 Oisen departementissa Kulmapiste Leveyspiiri pohjoista leveyttä Pituuspiiri läntistä pituutta A 54,90 0,30 B 54,90 0,10 C 54,80 0,10 D 54,80 0,00 E 54,70 0,00 F 54,70 0,20 G 54,80 0,20 H 54,80 0,30

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen N:o 2006-648 4 ja 5 pykälässä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30. joulukuuta 1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista 2. kesäkuuta 2006 annetussa asetuksessa N:o 2006-648 (Journal officiel de la République française, 3. kesäkuuta 2006).

Kilpailevat hakemukset on toimitettava kaivostoiminnasta vastaavalle ministerille jäljempänä olevaan osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 14. toukokuuta 2011 Permis du pays de Bray -luvan osalta ja 19. elokuuta 2011 Permis du pays de Bray-Sud -luvan osalta.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 pykälään ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Journal officiel de la République française, 3. kesäkuuta 2006).

Lisätietoja saa seuraavasta osoitteesta: Ministère de l'Écologie, de l’Énergie, du Développement durable et de la Mer, Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche/Paroi Nord, 92055 La Défense Cedex, FRANCE. Tfn +33 140819529.

Yllämainittuihin säädösteksteihin voi tutustua osoitteessa: http://www.legifrance.gouv.fr

(1) EYVL L 164, 30.6.1994, s. 3.